smcproject/ml-wiki-sentences huggingface dataset:
ദി ജെൻ്റിൽ ഗുഡ്  അവതരിപ്പിക്കുന്ന തത്സമയ പരിപാടിയുടെ തന്നെ ഭാഗമായ തൻ്റെ ഭാര്യ ജെന്നിഫർ ഗല്ലിച്ചനൊപ്പം ബോനെല്ലോ കാർഡിഫിൽ താമസിക്കുന്നു.
വെൽഷ് സ്വാതന്ത്ര്യത്തെയും അദ്ദേഹം പിന്തുണയ്ക്കുന്നു.
References External links Gareth Bonello ട്വിറ്ററിൽ The Gentle Good's blog Artist page at Bubblewrap Records Outside My House 3 with / gyda Gruff Rhys (YouTube) – featuring Gareth Bonello
ദ ടെയിൽസ് ഓഫ് ബീഡിൽ ദ ബാർഡ് ഇംഗ്ലീഷ് വിലാസം https://ml.wikipedia.org/wiki/The_Tales_of_Beedle_the_Bard
എഴുത്തുകാരിയായ ജെ.കെ. റൗളിങ്ങ് എഴുതിയ ബാലകഥകളുടെ പുസ്തകമാണ് ദ ടെയിൽസ് ഓഫ് ബീഡിൽ ദ ബാർഡ് .
ഹാരി പോട്ടർ പരമ്പരയിലെ അവസാന പുസ്തകമായ ഹാരി പോട്ടർ ആൻഡ് ദി ഡെത്ത്‌ലി ഹാലോസിൽ ഇതേ പേരിൽ ഒരു കഥാപുസ്തകം പരാമർശിച്ചിട്ടുണ്ട്.
ജെ.കെ. റൗളിംഗ് സ്വന്തം കൈപ്പടയിൽ എഴുതിയതും ചിത്രീകരിച്ചതുമായ ഏഴ് കോപ്പികൾ മാത്രമുള്ള പരിമിത പതിപ്പിലാണ് ഈ പുസ്തകം ആദ്യം നിർമ്മിച്ചത്.
അവയിലൊന്ന് 2007-ന്റെ അവസാനത്തിൽ സോത്ത്ബൈസ് മുഖേന ലേലത്തിന് വാഗ്ദാനം ചെയ്തു.
50,000 പൗണ്ടിന് (US$77,000, €69,000) വിൽക്കുമെന്ന് പ്രതീക്ഷിച്ചിരുന്നു.
ഒടുവിൽ ആമസോൺ അത് 1.95 മില്യൺ പൗണ്ടിന് ($3 ദശലക്ഷം, €2.7 ദശലക്ഷം) വാങ്ങി.
ഒരു ആധുനിക സാഹിത്യ കയ്യെഴുത്തുപ്രതിയുടെ ലേലത്തിൽ നേടിയ ഏറ്റവും ഉയർന്ന വിൽപ്പന വിലയായായിരുന്നു ഇത്.
പുസ്‌തകത്തിന്റെ ലേലത്തിൽ ലഭിച്ച പണം ദി ചിൽഡ്രൻസ് വോയ്‌സ് ചാരിറ്റി കാമ്പെയ്‌നിന് നൽകി.
2008 ഡിസംബർ 4-ന് പൊതുജനങ്ങൾക്കായി ഈ പുസ്തകം പ്രസിദ്ധീകരിച്ചു.
വരുമാനം കുട്ടികളുടെ ഹൈ ലെവൽ ഗ്രൂപ്പിലേക്ക് (2010-ൽ ലൂമോസ് എന്ന് പുനർനാമകരണം ചെയ്യപ്പെട്ടു) നീക്കിവച്ചു.
ജബ് തക് ഹേ ജാൻ ഇംഗ്ലീഷ് വിലാസം https://ml.wikipedia.org/wiki/Jab_Tak_Hai_Jaan
യഷ് ചോപ്രയുടെ സംവിധാനത്തിൽ ആദിത്യ ചോപ്ര തിരക്കഥയെഴുതി യഷ് രാജ് ഫിലിംസിന്റെ ബാനറിൽ 2012-ൽ പുറത്തിറങ്ങിയ ഒരു ഹിന്ദി റൊമാന്റിക് ചലച്ചിത്രമാണ് ജബ് തക് ഹേ ജാൻ (English: As Long As There is Life/As Long As I Live).
ഷാരൂഖ് ഖാൻ , അനുഷ്ക ശർമ്മ , കത്രീന കൈഫ് എന്നിവർ കേന്ദ്രകഥാപാത്രങ്ങളായി എത്തിയ ഈ ചിത്രം 2012 നവംബർ 13 ന് ആരംഭിച്ച ആറ് ദിവസത്തെ ദീപാവലി വാരത്തിൽ പ്രദർശനത്തിനെത്തി.
ചിത്രത്തിൽ ഗുൽസാറിന്റെ വരികൾക്ക് ഈണം നൽകിയിരിക്കുന്നത് എ.ആർ. റഹ്മാനാണ്.
ഷാറൂഖ് ഖാനെ നായകനാക്കി യാഷ് ചോപ്രയുടെ നാലാമത്തെ ചിത്രമാണിത്.
യഷ് ചോപ്ര അവസാനമായി സംവിധാനം ചെയ്ത ജബ് തക് ഹേ ജാൻ ചലച്ചിത്രത്തിന് ഇന്ത്യയിലും വിദേശത്തും നല്ല പ്രതികരണമാണ് ലഭിച്ചത്.
ജബോത്തിക്കാബ ഇംഗ്ലീഷ് വിലാസം https://ml.wikipedia.org/wiki/Jabuticaba
തെക്കൻ ബ്രസീലിൽ വളരുന്ന മിർട്ടേസേ വർഗത്തിൽ പെട്ട ഒരു ഫലവൃക്ഷമാണ് ജബോത്തിക്കാബ ("മിർസിയേരിയ കൗളിഫ്ലോറ").
തടിയോടു പറ്റിച്ചേർന്നു സമൃദ്ധമായുണ്ടാകുന്ന മുന്തിരിപ്പഴം പോലുള്ള അതിന്റെ ഫലത്തിനു വേണ്ടിയാണ് ഈ വൃക്ഷം കൃഷി ചെയ്യുന്നത്.
"ബ്രസീലിലെ മുന്തിരിമരം" എന്ന പേരും ഇതിനുണ്ട്.
ഇതേവർഗ്ഗത്തിൽ പെട്ട് ഇതേപേരിൽ തന്നെ അറിയപ്പെടുന്ന സമാനജാതി വൃക്ഷങ്ങൾ ബ്രസീൽ , അർജന്റീന , പരാഗ്വേ , ബൊളീവിയ എന്നീ രാജ്യങ്ങളിൽ വളരുന്നു.
മാന്തളിൽ ഛായ കലർന്ന കറുപ്പു നിറമുള്ള ഇതിന്റെ പഴത്തിന്റെ ഉൾഭാഗം വെളുത്താണ്; പഴം അതേപടി തിന്നുന്നതിനു പുറമേ, ജെല്ലികൾ, പാനീയങ്ങൾ വീഞ്ഞ് എന്നിവ ഉണ്ടാക്കാനും ഉപയോഗിക്കാറുണ്ട്.
വിവരണം കായ്ച്ചുനിൽക്കുന്ന ഒരു ജബോത്തിക്കാബ മരം
പോർത്തുഗീസ് ഭാഷയിൽ 'ജബൂത്തികാബീര' എന്നു പേരുള്ള ഈ ചെടിയുടെ ഇലകൾക്ക് തൈയ്യായിരിക്കുമ്പോൾ ചെമ്പുനിറവും മൂപ്പെത്തിയാൽ പച്ചനിറവുമാണ്.
വളരെ സാവധാനം വളരുന്ന ഈ ചെടി ഈർപ്പവും നേരിയ പുളിപ്പും ഉള്ള മണ്ണിൽ നന്നായി വളരുന്നു.
എങ്കിലും ഏതു സാഹചര്യവുമായി ഇണങ്ങാൻ കഴിയുന്ന ഈ ഈ ചെടി മണൽ തിങ്ങി ക്ഷാരാംശം കലർന്ന തീരപ്രദേശങ്ങളിൽ പോലും, ശ്രദ്ധിച്ചാൽ വളർത്താൻ കഴിയും.
വെളുത്ത നിറമുള്ള ഇതിന്റെ പൂക്കൾ മരത്തടിയോടു ചേർന്നാണ് ഉണ്ടാകുന്നത്.
സ്വാഭാവികാവസ്ഥയിൽ ഇത് വർഷത്തിൽ ഒന്നോ രണ്ടോ വട്ടം മാത്രം പൂവിടുന്നു.
എന്നാൽ, തുടർച്ചയായി ജലസേചനം ലഭിച്ചാൽ ഇത് പലവട്ടം പുഷ്പിച്ച് ആണ്ടു മുഴുവനും ഫലം നൽകുന്നു.
മൂന്നോ നാലോ സെന്റീമീറ്റർ വ്യാസമുള്ള പഴങ്ങൾക്കുള്ളിൽ ഒന്നു മുതൽ നാലു വരെ വിത്തുകൾ ഉണ്ടാകാം.
പഴങ്ങൾ മരത്തൊലിയോടു പറ്റിച്ചേർന്ന് തിങ്ങി കാണപ്പെടുന്നതിനാൽ, കായ്ച്ചു നിൽക്കുന്ന മരം വിശേഷപ്പെട്ട കാഴ്ചയാണ്.
പഴത്തിന് കട്ടികൂടി പരുഷരുചിയുള്ള തൊലിയും ഉള്ളിൽ വഴുവഴുപ്പും മധുരരുചിയുമായി, വെളുപ്പോ റോസ് നിറമോ ഉള്ള മാംസളഭാഗവും ഉണ്ട്.
ബ്രസീലിലിലെ ചന്തകളിൽ സുലഭമായി കാണപ്പെടുന്ന ഈ പഴം മിക്കവാറും പഴമായി തന്നെ തിന്നുകയാണ് പതിവ്; മറ്റു പല നാടുകളിലും മുന്തിരിപ്പഴത്തിനുള്ള പ്രചാരം അതിന് ബ്രസീലിൽ ഉണ്ട്.
പറിച്ചെടുത്ത പഴം മൂന്നു നാലു ദിവസത്തിനുള്ളിൽ നുരക്കാൻ തുടങ്ങുന്നതിനാൽ മിച്ചം വരുന്ന പഴങ്ങൾ ജാം, അച്ചാറുകൾ, വീഞ്ഞ്, മറ്റു പാനീയങ്ങൾ എന്നിവ ഉണ്ടാക്കാൻ ഉപയോഗിക്കുന്നു.
പഴം ഏറെക്കാലം സൂക്ഷിക്കാൻ ബുദ്ധിമുട്ടായതിനാൽ, അത് തനിരൂപത്തിൽ കൃഷിപ്രദേശങ്ങൾക്കു പുറത്തുള്ള ചന്തകളിൽ വിരളമായേ കാണാറുള്ളു.
പഴത്തിന്റെ  ഉണക്കിയ തൊലികൊണ്ടുണ്ടാക്കുന്ന കഷായം ശ്വാസകോശരോഗങ്ങൾ, വലിവ്, അതിസാരം എന്നിവയുടെ ചികിത്സയിൽ ഉപയോഗിക്കാറുണ്ട്.
തൊണ്ടവേദന മാറാൻ അത് കവിൾക്കൊള്ളുന്നതും പതിവാണ്.
ജബോത്തിക്കാബയുടെ ഇലകൾ
പഴത്തിൽ നീർവീക്കത്തിന്റേയും അർബുദത്തിന്റേയും ചികിത്സകളിൽ പ്രയോജനപ്പെട്ടേക്കാവുന്ന സംയുക്തങ്ങൾ തിരിച്ചറിയപ്പെട്ടിട്ടുണ്ട്.
ഈ പഴത്തിൽ മാത്രം കാണപ്പെടുന്ന ജബോത്തിക്കാബിൻ എന്ന വസ്തു അവയിൽ ഒന്നാണ്.
ബ്രസീലിനു പുറത്ത് കായ്ച്ചുനിൽക്കുന്ന ജബോത്തിക്കാബ, മറ്റൊരു ചിത്രം
ബ്രസീലിൽ ഈ ചെടിയുടെ വിവിധ ജാതികൾ ഒരേ പേരിൽ തന്നെ അറിയപ്പെടുന്നു.
എല്ലാ ജബോത്തിക്കാബ ഇനങ്ങളും മിതോഷ്ണമേഖലയിൽ വളരുന്നവയാണെങ്കിലും ഹ്രസ്വമായ മഞ്ഞുവീഴ്ചയെ മിക്കയിനങ്ങൾക്കും അതിജീവിക്കാനാവും.
ഉത്തരാർത്ഥഗോളത്തിൽ ഇതിന്റെ വൻതോതിലുള്ള കൃഷിക്കു താപനിലയേക്കാൾ തടസമായിരിക്കുന്നത്, വളർച്ചയുടെ വേഗക്കുറവും പഴം സൂക്ഷിക്കാനുള്ള ബുദ്ധിമുട്ടുമാണ്.
ഒട്ടുമരങ്ങൾ കായ്ക്കാൻ അഞ്ചുവർഷത്തോളം മതി; എന്നാൽ വിത്തുനട്ടുണ്ടാക്കുന്ന മരങ്ങൾ കായ്ക്കാൻ പത്തിരുപതു വർഷം വേണ്ടി വരുന്നു.
മൂപ്പെത്താത്ത ചെടികളുടെ വലിപ്പക്കുറവ് അവയെ കൃഷിമേഖലയ്ക്കു പുറത്ത് ബോൺസായ് ചെടിയായും അലങ്കാരച്ചെടിയായും പ്രചരിപ്പിച്ചിട്ടുണ്ട്.
തൈവാനിലും കരീബിയൻ നാടുകളിലും ബൊൺസായ് കലയിൽ ഈ ചെടി ഉപയോഗിക്കപ്പെടുന്നു.
ഇന്ന് കേരളത്തിൽ വിവിധ ഇനങ്ങളിൽ ഉള്ള ജബോത്തിക്കാബാ ചെടികൾ വളർത്തുന്നുണ്ട് .
കേരളത്തിൽ റെഡ് ഹൈബ്രിഡ് ജബോത്തിക്കാബ ആദ്യമായി കായ്ച്ചത് കൊട്ടാരക്കര ഡോ .
ഹരിമുരളീധരന്റെ ഗ്രീൻ ഗ്രാമ പഴത്തോട്ടത്തിലാണ് പുറത്തേയ്ക്കുള്ള കണ്ണികൾ ജബോത്തിക്കാബ Archived 2017-06-20 at the Wayback Machine .
കാലിഫോർണിയയിലെ അപൂർവഫല കൃഷിക്കാർ ജബോത്തിക്കാബ സവിശേഷതകളും കൃഷി സാഹചര്യങ്ങളും.
ഫ്രൂട്ട്സ് ഇൻഫോ.
കോം ജബോത്തിക്കാബ ചിത്രങ്ങൾ അവലംബം ↑ Reynertson KA, Wallace AM, Adachi S, Gil RR, Yang H, Basile MJ, D'Armiento J, Weinstein IB, Kennelly EJ.
Bioactive depsides and anthocyanins from jaboticaba (Myrciaria cauliflora).
J Nat Prod.
2006 Aug;69(8):1228-30 PMID 16933884 doi : 10.1021/np0600999 .
ജപ്പൂൺ ദേശീയോദ്യാനം
ജപ്പൂൺ ദേശീയോദ്യാനം ഓസ്ട്രേലിയയിലെ ക്യൂൻസ് ലാന്റിലാണ് സ്ഥിതിചെയ്യുന്നത്.
ക്യൂൻസ് ലാന്റിലെ വെറ്റ് ട്രോപ്പിക്കിലെ തദ്ദേശീയമായ ഒരു ശ്രേണി പക്ഷിസ്പീഷീസുകളെ സംരക്ഷിക്കുന്നതിൽ പ്രധാനപ്പെട്ട പക്ഷിസങ്കേതമായ വൂറൂനൂറന്റെ ഭാഗമായ ഈ ദേശീയോദ്യാനത്തെ ബേഡ് ലൈഫ് ഇന്റർനാഷനൽ തിരിച്ചറിഞ്ഞിട്ടുണ്ട്.
ജബ്ബർവോക്കി ഇംഗ്ലീഷ് വിലാസം https://ml.wikipedia.org/wiki/Jabberwocky The Jabberwock, as illustrated by John Tenniel , 1871
"ജബ്ബർവോക്ക്" എന്ന് പേരുള്ള ഒരു ജീവിയെ കൊല്ലുന്നതിനെ കുറിച്ച് ലൂയിസ് കരോൾ എഴുതിയ ഒരു അസംബന്ധ കവിതയാണ് ജബ്ബർവോക്കി .
ആലിസസ് അഡ്വഞ്ചേഴ്സ് ഇൻ വണ്ടർലാൻഡിന്റെ (1865) തുടർച്ചയായ ത്രൂ ദി ലുക്കിംഗ്-ഗ്ലാസ് എന്ന നോവലിൽ 1871-ൽ ഇത് ഉൾപ്പെടുത്തിയിട്ടുണ്ട്.
ലുക്കിംഗ്-ഗ്ലാസ് വേൾഡ് എന്ന ബാക്ക്-ടു-ഫ്രണ്ട് ലോകത്തിനുള്ളിലെ ആലീസിന്റെ സാഹസികതയെക്കുറിച്ച് പുസ്തകം പറയുന്നു.
ചെസ്സ് പീസ് കഥാപാത്രങ്ങളായ വൈറ്റ് കിംഗ്, വൈറ്റ് ക്വീൻ എന്നിവരെ ആദ്യമായി കണ്ടുമുട്ടുന്ന ആദ്യ സീനിൽ, ആലീസ് മനസ്സിലാക്കാൻ കഴിയാത്ത ഭാഷയിൽ എഴുതിയ ഒരു പുസ്തകം കണ്ടെത്തുന്നു.
തലതിരിഞ്ഞ ലോകത്തിലൂടെയാണ് താൻ സഞ്ചരിക്കുന്നതെന്ന് മനസ്സിലാക്കിയ അവൾ താളുകളിലെ വരികൾ കണ്ണാടി എഴുത്തിൽ എഴുതിയതാണെന്ന് തിരിച്ചറിയുന്നു.
അവൾ കവിതകളിലൊന്നിലേക്ക് കണ്ണാടി പിടിച്ച് "ജബ്ബർവോക്കി" യുടെ പ്രതിഫലിച്ച വാക്യം വായിക്കുന്നു.
അവൾ കടന്നുപോയ വിചിത്രമായ ഭൂമി പോലെ അസംബന്ധ വാക്യം അമ്പരപ്പിക്കുന്നതായി അവൾ കാണുന്നു.
പിന്നീട് ഒരു സ്വപ്നദൃശ്യമായി അത് വെളിപ്പെടുത്തി.
"ജബ്ബർവോക്കി" ഇംഗ്ലീഷിൽ എഴുതിയ ഏറ്റവും വലിയ അസംബന്ധ കവിതകളിൽ ഒന്നായി കണക്കാക്കപ്പെടുന്നു.
അതിന്റെ വിചിത്രമായ ഭാഷ ഇംഗ്ലീഷ് അസംബന്ധ വാക്കുകളും "ഗാലംഫിംഗ്", "ചോർട്ടിൽ" തുടങ്ങിയ നിയോജിസങ്ങളും നൽകി.
അവലംബം കുറിപ്പുകൾ Sources Carpenter, Humphrey (1985).
Secret Gardens: The Golden Age of Children's Literature .
ISBN 0-395-35293-2 Medievil 1998 sony playstation 1 Further reading Alakay-Gut, Karen.
"Carroll's Jabberwocky".
Explicator , Fall 1987.
Volume 46, issue 1.
Borchers, Melanie.
"A Linguistic Analysis of Lewis Carroll's Poem 'Jabberwocky'".
The Carrollian: The Lewis Carroll Journal .
Autumn 2009, No. 24, pp. 3–46.
ISSN 1462-6519 .
Dolitsky, Marlene (1984).
Under the tumtum tree: from nonsense to sense, a study in nonautomatic comprehension.
J. Benjamins Pub.
Co. Amsterdam, Philadelphia Gardner, Martin (1999).
The Annotated Alice: The Definitive Edition .
New York: W .
W. Norton and Company.
Green, Roger Lancelyn (1970).
The Lewis Carroll Handbook , "Jabberwocky, and other parodies" : Dawson of Pall Mall, London Lucas, Peter J. (1997).
"Jabberwocky back to Old English: Nonsense, Anglo-Saxon and Oxford" in Language History and Linguistic Modelling .
ISBN 978-3-11-014504-5 .
Richards, Fran.
"The Poetic Structure of Jabberwocky".
Jabberwocky: The Journal of the Lewis Carroll Society .
8:1 (1978/79):16–19.
പുറംകണ്ണികൾ Jabberwocky എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Jabberwocky public domain audiobook at LibriVox Essay: "Translations of Jabberwocky" .
Douglas R. Hofstadter , 1980 from Gödel, Escher, Bach: An Eternal Golden Braid ISBN 0-394-74502-7 , Vintage Books, New York BBC Video (2 mins), "Jabberwocky" read by English actor Brian Blessed Jabberwocky യൂട്യൂബിൽ read by English author Neil Gaiman Poetry Foundation Biography of Lewis Carroll The Lewis Carroll Journal published by The Lewis Carroll Society .
Jabberwocky by composer യൂട്യൂബിൽ Sam Pottle
ജബുലാനി ഇംഗ്ലീഷ് വിലാസം https://ml.wikipedia.org/wiki/Jabulani An Adidas Jabulani
ഫുട്ബോൾ മത്സരങ്ങളിൽ ഉപയോഗിക്കുന്നതിനായി, അഡിഡാസ് കമ്പനി പുറത്തിറക്കിയ പന്താണ് ജബുലാനി .
ഇംഗ്ലണ്ടിലെ ലോബറോ സർവ്വകലാശാലയിൽ രൂപകൽ‌പ്പന ചെയ്യപ്പെട്ട ജബുലാനി പന്ത് ഫിഫ 2010 ലോകകപ്പ് ഫുട്ബോൾ മത്സരങ്ങളുടെ ഔദ്യോഗിക പന്തായിരുന്നു.
വായുവിലെ ചലനം സുഗമമാക്കുന്നതിനായി, ഉപരിതലത്തിൽ വെറും എട്ട് കഷ്ണങ്ങൾ മാത്രം കൂട്ടിയോജിപ്പിച്ചുകൊണ്ട് നിർമ്മിക്കപ്പെട്ടതാണ് ജബുലാനി പന്ത്.
എന്നിരുന്നാലും, ലോകകപ്പിനു മുൻപും, ലോകകപ്പ് സമയത്തും, വായുവിലെ ചലനങ്ങൾ പ്രവചനാതീതമാണെന്നതിന്റെ പേരിൽ ജബുലാനി പന്ത് വളരെയധികം വിമർശിക്കപ്പെട്ടു.
നവീന രൂപകൽ‌പ്പനയിൽ, താപമുപയോഗിച്ച് കൂട്ടിയോജിപ്പിക്കപ്പെട്ട എട്ട് ത്രിമാന ഭാഗങ്ങൾ കൊണ്ടാണ്, ജബുലാനി പന്ത് നിർമ്മിക്കപ്പെട്ടിരിക്കുന്നത്.
ഇവ എതിലീൻ വിനൈൽ അസറ്റേറ്റ് , തെർമോപ്ലാസ്റ്റിക് പോളിയൂറിത്തീൻ എന്നിവയിൽ നിന്നും രൂപപ്പെടുത്തിയെടുത്തതാണ്.
2006 -ലെ ലോകകപ്പ് ഫുട്ബോൾ മത്സരങ്ങൾക്കുപയോഗിച്ച പന്ത് 14 ഭാഗങ്ങൾ കൊണ്ട് നിർമ്മിക്കപ്പെട്ടതായിരുന്നു.
പന്തിന്റെ വായുവിലെ ചലനത മെച്ചപ്പെടുത്തുന്നതിനായി അഡിഡാസ് വികസിപ്പിച്ചെടുത്ത സാങ്കേതികവിദ്യയായ ഗ്രിപ്പ് ൻ ഗ്രൂവ് ഉപയോഗിച്ച് ജബുലാനിയുടെ ഉപരിതലത്തിൽ സൂക്ഷ്മമായ ചാലുകൾ സൃഷ്ടിച്ചിരുന്നു.
ഇംഗ്ലണ്ടിലെ ലോബറോ സർവ്വകലാശാലയിലെ ശാസ്ത്രജ്ഞരുടെ ഗവേഷണഫലങ്ങൾ ഈ പന്തിന്റെ രൂപകൽ‌പ്പനയ്ക്കായി ഉപയോഗിച്ചു.
സാങ്കേതിക വിവരണം ഫിഫ അംഗീകൃത മാനദണ്ഡം ജബുലാനിയുടെ അളവുകൾ ചുറ്റളവ് 68.5–69.5 cm 69.0 ± 0.2 cm വ്യാസം ≤ 1.5% വ്യത്യാസം ≤ 1.0% വ്യത്യാസം ജല അവശോഷണം ≤ 10% ഭാര വർദ്ധനവ് ~ 0% ഭാര വർദ്ധനവ് ഭാരം 420 - 445 g 440 ± 0.2 g തിരിച്ചടി പരീക്ഷണം ≤ 10 cm ≤ 6 cm മർദ്ദ നഷ്ടം ≤ 20% ≤ 10% വർണ്ണം നൽകൽ
വെളുത്ത പശ്ചാത്തലത്തിൽ നാല് ത്രികോണങ്ങൾ അടങ്ങിയതാണ് ജബുലാനിയുടെ രൂപകൽ‌പ്പന.
ഒരു ഫുട്ബോൾ സംഘത്തിലെ 11 കളിക്കാരെയും, സൗത്ത് ആഫ്രിക്കയിലെ 11 ഔദ്യോഗിക ഭാഷകളേയും,  11 ആഫ്രിക്കൻ വർഗ്ഗങ്ങളേയും പ്രതിനിധീകരിച്ചുകൊണ്ടുള്ള 11 വർണ്ണങ്ങളാണ് ജബുലാനി പന്തിൽ ഉപയോഗിച്ചിരിക്കുന്നത്.
റബർ മരങ്ങളിൽ നിന്നും ലഭിക്കുന്ന സ്വാഭാവിക റബ്ബർ ലാറ്റക്സ് , എതിലീൻ വിനൈൽ അസറ്റേറ്റ് , ഐസോട്രോപ്പിക് പോളിസ്റ്റർ / പരുത്തി , പശ , ചൈനയിൽ നിന്നുള്ള മഷി , തായ്‌വാനിൽ നിന്നുള്ള തെർമോപ്ലാസ്റ്റിക് പോളിയൂറിത്തീൻ എലാസ്റ്റമർ എന്നിവയുപയോഗിച്ച് ചൈനയിലാണ്  ജബുലാനി പന്തിന്റെ നിർമ്മാണം നടന്നത്.
ജബുലാനി പന്തിന്റെ ബ്ലാഡർ നിർമ്മിക്കാനാവശ്യമുള്ള സ്വാഭാവിക റബ്ബർ ശേഖരിച്ചത് കേരളത്തിൽ നിന്നാണ് .
ഇതുകൂടെ കാണുക ബ്രസൂക്ക അവലംബം
ജബ്ബോവാൾ
പഞ്ചാബ് സംസ്ഥാനത്തെ കപൂർത്തല ജില്ലയിലെ ഒരു വില്ലേജാണ് ജബ്ബോവാൾ.
കപൂർത്തല ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് ജബ്ബോവാൾ സ്ഥിതിചെയ്യുന്നത്.
ജബ്ബോവാൾ വില്ലേജിന്റെ പരമാധികാരി സർപഞ്ചാണ് .
2011 ലെ ഇന്ത്യൻ കാനേഷുമാരി വിവരമനുസരിച്ച് ജബ്ബോവാൾ ൽ 114 വീടുകൾ ഉണ്ട്.
ആകെ ജനസംഖ്യ 464 ആണ്.
ഇതിൽ 223 പുരുഷന്മാരും 241 സ്ത്രീകളും ഉൾപ്പെടുന്നു.
ജബ്ബോവാൾ ലെ സാക്ഷരതാ നിരക്ക് 66.38 ശതമാനമാണ്.
ജബ്ബോവാൾ ലെ 6 വയസ്സിനു താഴെയുള്ള കുട്ടികളുടെ എണ്ണം 55 ആണ്.
ഇത് ജബ്ബോവാൾ ലെ ആകെ ജനസംഖ്യയുടെ 11.85 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 120 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു.
ഇതിൽ 112 പുരുഷന്മാരും 8 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 92.5 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 20 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ജബ്ബോവാൾ ലെ 12  പേരും പട്ടിക ജാതി വിഭാഗത്തിൽ പെടുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 114 - - ജനസംഖ്യ 464 223 241 കുട്ടികൾ (0-6) 55 29 26 പട്ടികജാതി 12 7 5 പട്ടിക വർഗ്ഗം 0 0 0 സാക്ഷരത 66.38 % 49.68 % 50.32 % ആകെ ജോലിക്കാർ 120 112 8 ജീവിതവരുമാനമുള്ള ജോലിക്കാർ 111 105 6 താത്കാലിക തൊഴിലെടുക്കുന്നവർ 24 21 3 കപൂർത്തല ജില്ലയിലെ വില്ലേജുകൾ പുറത്തേക്കുള്ള കണ്ണികൾ കപൂർത്തല ജില്ലയിലെ വില്ലേജുകൾ അവലംബങ്ങൾ
ജബൽ അലി ഇംഗ്ലീഷ് വിലാസം https://ml.wikipedia.org/wiki/Jebel_Ali
ഐക്യ അറബ് എമിറേറ്റിലെ ദുബൈ പട്ടണത്തിൽ നിന്നും 35 കി.
തെക്ക്പടിഞ്ഞാറ് മാറി  സ്ഥിതിചെയ്യുന്ന ഒരു തുറമുഖ നഗരമാണ്‌ ജബൽ അലി (അറബിക്:جبل علي‎).
1977 ൽ പണിപൂർത്തിയായ ജബൽ അലി വില്ലേജ് മുന്നൂറിലാധികം ഭവനങ്ങളുള്ള വിദേശികളുടെ ഒരു പ്രധാന ആവാസകേന്ദ്രമായി വളർന്നിട്ടുണ്ട്.
67 ബർത്തുകളും 134.68 ചതുരശ്ര കി.
മീ(52 ചതുരശ്ര മൈൽ) വലിപ്പവുമുള്ള ഈ തുറമുഖം ലോകത്തിലെ ഏറ്റവും വലിയ മനുഷ്യ നിർമ്മിത താവളവും മധ്യേഷ്യയിലെ ഏറ്റവും വലിയ തുറമുഖവുമാണ്‌.
120 രാജ്യങ്ങളിൽ നിന്നുള്ള 5,500 കമ്പനികൾക്ക് ഈ തുറമുഖ നഗരം കൂടൊരുക്കുന്നു.
സ്വതന്ത്ര വ്യാപാര മേഖലയിലെ പ്രത്യേക അവകാശങ്ങൾ ലക്ഷ്യം വെച്ച് കൂടുമാറുന്ന രാജ്യാന്തര സ്ഥാപനങ്ങൾക്ക് പ്രവേശനാനുമതി നൽകുന്ന വ്യവസായിക മേഖലയായ  ജബൽ അലി സ്വതന്ത്രമേഖല(Jebel Ali Free Zone -JAFZ) സ്ഥാപിക്കപ്പെടുന്നത് 1985 ലാണ്‌ .
കോർപറേറ്റ് നികുതിയിൽ നിന്ന് 50 വർഷത്തേക്കുള്ള ഇളവ്,വരുമാന നികുതി ഇല്ലാത്തത്,കയറ്റുമതി-ഇറക്കുമതി തീരുവയില്ലാത്തത്, കറൻസിയിന്മേൽ നിയന്ത്രണമില്ലാത്തത്, എളുപ്പത്തിലുള്ള തൊഴിൽ നിയമനം എന്നിവ ഇവിടെ ലഭിക്കുന്ന പ്രത്യേക ഇളവുകളാണ്‌.
അൽ മക്തൂം അന്തർദേശീയ വിമാനത്താവളം ഇപ്പോൾ പണി നടന്നു വരുന്നു.
അമേരിക്കക്ക് പുറത്ത് അമേരിക്കൻ വ്യോമയാന കപ്പലുകൾ ഏറ്റവും കൂടുതലായി സന്ദർശിക്കുന്ന ഒരു തുറമുഖമാണ്‌ ജബൽ അലി.
അവലംബം പുറത്തേക്കുള്ള കണ്ണികൾ Jebel Ali Aerial Photo Archived 2010-01-27 at the Wayback Machine .
ജബൽ അൽ-ഗാര ഗുഹകൾ ഇംഗ്ലീഷ് വിലാസം https://ml.wikipedia.org/wiki/Jabal_al-gara ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഗുഹാമുഖത്തേക്കുള്ള വഴി ഗുഹയിലേക്കൂള്ള പാത
ജബൽ അൽ-ഗാര എന്ന അറബി വാക്കിനർത്ഥം അൽ-ഗാര ഗ്രാമത്തിലെ കുന്ന് എന്നാണ്.
സൗദി അറേബ്യയുടെ കിഴക്കൻ പ്രവശ്യയിൽ ജബൽ അൽ-ഗാര കുന്നു് സ്ഥിതി ചെയ്യുന്നു.
ഏറ്റവും അടുത്ത പട്ടണമായ ഹുഫൂഫിൽ നിന്നും ഏകദേശം 13 കി.
മീ ദൂരമുണ്ട് ജബൽ അൽ-ഗാരയിലേക്ക്.
അൽ ഹസ തൊട്ടടുത്തുതന്നെയുള്ള മറ്റൊരു പട്ടണമാണ്.
കിഴക്കൻ പ്രവശ്യയുടെ ആസ്ഥാനമായ ദമാമിന്റെ തെക്ക്-പടിഞ്ഞാറ് 130 കി.
മി മാറിയാണ് ജബൽ അൽ ഹാര സ്ഥിതി ചെയ്യുന്നത്.
സൗദി അറേബ്യയിൽ, അൽ-ഹസ അടങ്ങിയ ഭാഗമാണ് ഏറ്റവും അധികം വെള്ളം കണ്ടുവരുന്ന ഭൂവിഭാഗം.
അതിനാൽ തന്നെ അവിടെ ധാരാളം കൃഷി നടക്കുന്നുണ്ട്.
ജബൽ അൽ ഹാര ഗുഹകൾ ചുണ്ണാമ്പുകല്ല് (limestone) ഗുഹകൾ എന്ന ഗണത്തിലാണ് ഉൾപെടുത്തിയിരിക്കുന്നത്.
ധാരാളം ക്ലേ മിനറലുകളും കാൽ‌ഷ്യം കാർബണേറ്റും അടങ്ങിയ സാന്റ്‌സ്റ്റോൺ ഉള്ള ഭാഗമാണ് പൊതുവെ സൗദി അറേബ്യ അടങ്ങിയ അറേബ്യൻ മരുഭൂമി .
അഞ്ഞൂറ് മില്യൺ കൊല്ലങ്ങൾക്ക് മുൻപ് ഇവിടമെല്ലാം സമുദ്രമായിരുന്നുവെന്ന് കരുതപ്പെടുന്നു.
ജബൽ അൽ ഗാരയിലെ സാന്റ്‌സ്റ്റോണുകൾ അടങ്ങിയ കുന്നിൽ കാറ്റിനാൽ രൂപപ്പെടുത്തിയ ഗുഹകളാണ് ഇവിടുത്തെ പ്രത്യേകത.
അറേബ്യയിലെ ഗുഹകൾ അധികവും ചുണ്ണാമ്പുകല്ല് ഭൂഗർഭജലം തട്ടി അലിഞ്ഞ് രൂപപ്പെട്ടതാണേങ്കിൽ ഇവിടെ കാണുന്നത് ഭൌമോപരിതലത്തിൽ കാറ്റിനാൽ ചുണ്ണാമ്പുകല്ലിൽ രൂപപ്പെടുത്തിയ ഗുഹകളാണ്.
ഈ ഗുഹകളാകട്ടെ സങ്കീർണ്ണവും അതിവിശാലവും നീണ്ടുകിടക്കുന്നതുമാണ്.
സമുദ്രനിരപ്പിൽ നിന്നും ഏകദേശം 224 മീറ്റർ ഉയരമുള്ളതും പരന്ന മുകൾഭാഗമുള്ളതുമായ ഒരു കുന്നാണ് ജബൽ അൽ ഗാര.
ഇതിന്റെ കിഴക്കുഭാഗത്തായാണ് ഗുഹകളുടെ പ്രധാനകവാടം.
ആകമൊത്തം 28ഓളം ഇടനാഴികൾ പോലെ വീതിയുള്ള ഭാഗങ്ങളുള്ളതും 1.5 കി.
മീറ്ററോളം നീളമുള്ളതുമാണ് ഈ ഗുഹകൾ.
മറ്റുള്ള ഗുഹകളെ അപേക്ഷിച്ച് ഈ ഗുഹാന്തർഭാഗം വൃത്തിയുള്ളതും  തണുപ്പുള്ളതും  ആണ്.
അതേ സമയം ഗുഹയുടെ വശങ്ങളിൽ നിന്ന് ഇടിഞ്ഞുവീണ മണ്ണുകൾ വളരെ നേർത്തതായതിനാൽ ഗുഹയ്ക്കകത്ത് പൊടിയുടെ സാന്നിധ്യം കൂടുതലാണ്.
ചിത്രശാല ജബൽ അൽ ഹാരയുടെ മുകൾ ഭാഗം ഗുഹ സന്ദർശിച്ച് തിരിച്ചുവരുന്ന സഞ്ചാരികൾ ഗുഹയിൽ നിന്നുള്ള വഴി ജബൽ അൽ ഹാരയുടെ ഉൾഭാഗം ജബൽ അൽ ഹാരയുടെ ഉൾഭാഗം ജബൽ അൽ ഹാരയുടെ ഉൾഭാഗം ജബൽ അൽ ഹാരയുടെ സമീപത്ത് ജബൽ അൽ ഹാരയുടെ സമീപത്ത് ജബൽ അൽ ഹാരയുടെ സമീപത്ത് ജബൽ അൽ ഹാരയുടെ സമീപത്ത് ജബൽ അൽ ഹാരയുടെ മുകളിൽ നിന്നുള്ള ഈന്തപ്പന തോട്ടത്തിന്റെ ദൃശ്യം അവലംബം പുറത്തേക്കുള്ള കണ്ണികൾ www.caves.org ൽ നിന്നുള്ള ജബൽ അൽ ഹാരയുടെ പേജിലേക്ക്
ജപ്‌ജി സാഹിബ് ഇംഗ്ലീഷ് വിലാസം https://ml.wikipedia.org/wiki/Japji_Sahib Part of a series on Sikh scriptures From a 17th-century copy of the Guru Granth Sahib Sikhism history beliefs Sikh Guru Granth Sahib Japji Sahib Anand Sahib Rehras Kirtan Sohila Sukhmani Sahib Asa di Var Dasam Granth Jaap Sahib Benti Chaupai Amrit Savaiye Sarbloh Granth Varan Bhai Gurdas Outline of Sikhism Sikhism portal ക സ തി
സിക്കുകാരുടെ വിശുദ്ധഗ്രന്ഥമായ ഗുരു ഗ്രന്ഥസാഹിബിന്റെ വിശുദ്ധവചനങ്ങളുടെ തുടക്കത്തിൽ കാണുന്ന പ്രാർത്ഥനകളാണ് ജപ്‌ജി സാഹിബ് (Japji Sahib) .
ഗുരുനാനാക് ആണ് ഇത് രൂപപ്പെടുത്തിയത്.
ഗുരു നാനാക്ക് രചിച്ച ആദ്യ വചനങ്ങളാണ് ഇവയെന്നു കരുതുന്നു.
സിക്കുമതവിശ്വാസത്തിന്റെ രത്നച്ചുരുക്കമാണ് ഇവ.
ഏറ്റവും പ്രധാനപ്പെട്ട ഗുർബാണിയും ഇവയാണ്.
ജഫ്‌താ ഇംഗ്ലീഷ് വിലാസം https://ml.wikipedia.org/wiki/Jephthah ജെഫ്‌തായും മകളും, ജിയൊവാനി അന്തോണിയോ പെല്ലെഗ്രിനിയുടെ "ജഫ്‌തായുടെ മടങ്ങിവരവ്" എന്ന ചിത്രത്തിൽ
എബ്രായ ബൈബിളിൽ ന്യായാധിപന്മാരുടെ പുസ്തകത്തിലെ ഒരു കഥാപാത്രമാണ് ജഫ്‌താ .
യിഫ്‌താഹ് എന്ന പേരിലും അദ്ദേഹം അറിയപ്പെടുന്നു.
അമ്മോനിയർക്കെതിരായുള്ള യുദ്ധത്തിൽ ഇസ്രായേലിനെ വിജയത്തിലേയ്ക്ക് നയിക്കുന്നതിനുമുൻപ് വീണ്ടുവിചാരമില്ലാതെ ചെയ്ത ഒരു ശപഥം  പാലിയ്ക്കാനായി, വിജയാനന്തരം തന്റെ ഏകസന്താനമായ പുത്രിയെ ദൈവത്തിന് ദഹനബലിയായി അർപ്പിക്കേണ്ടിവന്നതിന്റെ  പേരിലാണ് ജഫ്‌താ പ്രധാനമായും അനുസ്മരിക്കപ്പെടുന്നത്.
ഇസ്രായേലിന്മേൽ ന്യയാധിപനായി ആറുവർഷക്കാലം അദ്ദേഹം ഭരണം നടത്തി.
മനശ്ശെയുടെ ഗോത്രത്തിലെ അംഗമായിരുന്ന ജഫ്‌താ, ഗിലെയാദിലാണ് ജീവിച്ചിരുന്നത്.
ജഫ്‌തായുടെ പിതാവിന്റെ പേരും ഗിലെയാദ് എന്നായിരുന്നു.
ഗിലെയാദുകാരനായ ജഫ്‌താ വീരയോദ്ധാവായിരുന്നെങ്കിലും വേശ്യാപുത്രനായിരുന്നു .
പിതാവിന്റെ ഇതരപുത്രന്മാർ അയാളെ വീട്ടിൽ നിന്ന് പുറത്താക്കിയതിനാൽ  അയാൾ തോബിന്റെ ദേശത്തു ചെന്നു വസിച്ചു.
അവിടെ വിലകെട്ടവരുടെ  വലയത്തിൽ ചുറ്റിയടിച്ച് അയാൾ സമയം പോക്കി.
എന്നാൽ അമ്മോനിയരോടുള്ള യുദ്ധത്തിൽ സഹായം ആവശ്യമായി വന്നപ്പോൾ ഗിലെയാദിലെ മൂപ്പന്മാർ ജഫ്‌തായെ ചെന്നുകണ്ടു.
യുദ്ധത്തിൽ ജയിച്ചാൽ അവരുടെ തലവൻ താനായിരിക്കുമെന്ന വ്യവസ്ഥയിൽ ജഫ്‌താ അവരോടൊപ്പം ചെന്നു.
അമ്മോനിയരുടെ രാജാവുമായുള്ള കലഹം നയതന്ത്രമാർഗ്ഗങ്ങൾ ഉപയോഗിച്ച് പരിഹരിക്കാനാണ് ജഫ്‌താ ആദ്യം ശ്രമിച്ചത്.
അത് പരാജയപ്പെട്ടപ്പോൾ അയാൾ യുദ്ധത്തിനൊരുങ്ങി.
ശപഥവും പരിണാമവും
യുദ്ധത്തിനായി അമ്മോനിയരുടെ അതിരുകടക്കുമ്പോൾ ജഫ്‌താ കർത്താവിനോട് ഇങ്ങനെ ശപഥം ചെയ്തു പറഞ്ഞു: "അമ്മോനിയരെ നീ എന്റെ കയ്യിൽ അകപ്പെടുത്തുമെങ്കിൽ ഞാൻ അവരുടെ ഇടയിൽ നിന്ന് വിജയിയായി മടങ്ങി വരുമ്പോൾ എന്റെ വീട്ടുവാതിൽക്കൽ നിന്ന് എന്നെ കാണാൻ ആദ്യമായി ഇറങ്ങി വരുന്നത് ആരായാലും അയാൾ കർത്താവിനുള്ളതായിരിക്കും. ഞാൻ അയാളെ ഹോമബലിയായി അർപ്പിക്കും."
"ജെഫ്‌തായുടെ വീണ്ടുവിചാരമില്ലാത്ത പ്രതിജ്ഞ", യഹൂദചരിത്രകാരൻ ജോസെഫസിന്റെ രചനകളുടെ 1807-ലെ ഇംഗ്ലീഷ് പതിപ്പിൽ ചേർത്തിരുന്ന ചിത്രം
യുദ്ധത്തിൽ ജയിച്ച് വീട്ടിൽ മടങ്ങിയെത്തിയ ജഫ്‌താ ആദ്യം കണ്ടത് നൃത്തവാദ്യങ്ങളുമായി തന്നെ സ്വീകരിക്കാൻ ഇറങ്ങിവന്ന ഏകസന്താനമായ മകളെയാണ്.
അവളെ കണ്ടപ്പോൾ, തന്റെ വസ്ത്രങ്ങൾ വലിച്ചുകീറിക്കൊണ്ട് അയാൾ ഇങ്ങനെ പറഞ്ഞു: "ഹാ! എന്റെ മകളേ!  നീ എന്നെ കഷ്ടത്തിലാക്കിയല്ലോ!  നീ എനിക്കു മഹാ ദുരിതത്തിനു കാരണമായിരിക്കുന്നു.  ഞാൻ കർത്താവിനോടു വാക്കു പറഞ്ഞുപോയി. അത് പിൻവലിക്കാൻ എനിക്കു സാധിക്കുകയുമില്ല."
അതിന് അവളുടെ മറുപടി ഇതായിരുന്നു: "എന്റെ അപ്പാ, കർത്താവിന് അങ്ങു വാക്കു കൊടുത്തുവെങ്കിൽ അങ്ങു വാക്കു പറഞ്ഞതുപോലെ തന്നെ എന്നോടു പ്രവർത്തിക്കുക....(എന്നാൽ) എനിക്കുവേണ്ടി ഈ ഒരു കാര്യം ചെയ്യുക. എന്റെ കന്യാവസ്ഥയെക്കുറിച്ച് വിലപിച്ചു കൊണ്ട് പർവതങ്ങളിൽ അലഞ്ഞുനടക്കാൻ എന്നെയും എന്റെ സഖിമാരെയും രണ്ടുമാസത്തേയ്ക്ക് സ്വൈരമായി വിടുക."
മകളുടെ അഭ്യർത്ഥന ജഫ്‌താ അനുവദിച്ചു.
പർവതങ്ങളിൽ രണ്ടു മാസത്തെ വിലാപം പൂർത്തിയായപ്പോൾ അവൾ പിതാവിന്റെ അടുക്കൽ മടങ്ങി വന്നു.
അയാൾ കർത്താവിനോടുള്ള തന്റെ വാഗ്ദാനമനുസരിച്ച് അവളോടു പ്രവർത്തിക്കുകയും ചെയ്തു.
അതിനാൽ വർഷം തോടും ഇസ്രായേൽ പുത്രിമാർ ജഫ്‌തായുടെ പുത്രിയെക്കുറിച്ച് വിലപിക്കുകയെന്നത് ഇസ്രായേലിൽ ആചാരമായിത്തീർന്നു. 'ശിബ്ബോലെത്'
അമ്മോനിയരുമായുള്ള യുദ്ധത്തിൽ ജഫ്‌താ തങ്ങളുടെ സഹകരണം തേടാതിരുന്നതിൽ ഇസ്രായേൽ ഗോത്രങ്ങളിലൊന്നായ എഫ്രായീം അയാളോടു കോപിച്ചു.
അയാളെ വീടിനകത്തിട്ട് ചുട്ടെരിക്കുമെന്ന് അവർ ഭീഷണി മുഴക്കി.
തുടർന്ന് എഫ്രായീമുമായി നടന്ന യുദ്ധത്തിലും ജഫ്‌താ ഗിലെയാദിനെ വിജയത്തിലേയ്ക്ക് നയിച്ചു.
പരാജയപ്പെട്ട എഫ്രായീംകാരിൽ ചിലർ ഗിലെയാദിയരാണെന്ന് നടിച്ച് രക്ഷപെട്ടോടാൻ ശ്രമിച്ചു.
ജോർദ്ദാൻ നദി കടന്നുപോകാൻ ശ്രമിച്ച അവരെ ഗിലെയാദുകാർ പിടികൂടി ചോദ്യം ചെയ്തു.
ഗിലെയാദുകാരെന്നവകാശപ്പെട്ട അവരോട്,  അരുവി എന്നർത്ഥമുള്ള "ശിബ്ബോലെത്" എന്ന എബ്രായ വാക്ക് ഉച്ചരിക്കാൻ ഗിലെയാദിയർ ആവശ്യപ്പെട്ടു.
എഫ്രായീംകാർ ആ വാക്കിന് ശീലിച്ചിരുന്ന ഉച്ചാരണം "സിബ്ബോലെത്" എന്നായിരുന്നതിനാൽ അവരെ തിരിച്ചറിഞ്ഞ് വധിക്കാനായി.
എഫ്രായീംകാരിൽ 42,000 പേർ അങ്ങനെ വധിക്കപ്പെട്ടു.
വിലയിരുത്തൽ ജഫ്‌തായുടെ മകളുടെ ബലി - ഇറ്റാലിയൻ ശില്പി മസ്സിമിലാനോ സോൾദാനി ബെൻസിയുടെ സൃഷ്ടി(കാലം 1722)
വീണ്ടുവിചാരമില്ലാതെ നടത്തിയ ഒരു പ്രതിജ്ഞ നിറവേറ്റാനായി സ്വന്തം മകളെ  ബലികഴിച്ചതടക്കമുള്ള ജഫ്‌തായുടെ പ്രവൃത്തികളെക്കുറിച്ച് എബ്രായബൈബിളിലെ പാഠം ഒരുതരത്തിലുമുള്ള വിധിപ്രസ്താവനയും നടത്തുന്നില്ല.
ജഫ്‌തായുടെ നടപടിയെ ന്യായാധിപന്മാരുടെ പുസ്തകത്തിന്റെ കർത്താക്കൾ പിന്തുണച്ചിരുന്നോ എന്ന് വ്യക്തമല്ല.
വീരനായകൻ, വില്ലൻ, ദുരന്തനായകൻ, സ്വയം നശിക്കാൻ ഒരുങ്ങിപ്പുറപ്പെട്ട വിഡ്ഢി എന്നിവയിൽ ഏതുവിശേഷണമാണ് ജഫ്‌തായ്ക്ക് ചേരുക എന്ന ചോദ്യം വായനയുടെ പൂർത്തിയിലും മറുപടി കിട്ടാതെ അവശേഷിക്കുന്നു.
വിധിപ്രസ്താവന ഒഴിവാക്കുന്ന ആഖ്യാനത്തിലെ അതിമിതത്വമാണ് ("narrator's extreme reticence") ഇത്തരം ബൈബിൾ കഥകളുടെ മഹത്ത്വം വർദ്ധിപ്പിക്കുന്നതെന്ന് ചൂണ്ടിക്കാണിക്കപ്പെട്ടിട്ടുമുണ്ട്.
ദൈവനിയമത്തിന്റെ തെളിവായ ലംഘനവും നരബലിയിലടങ്ങിയ ദുരന്തത്തിന്റെ ഉദാഹരണവുമാണ് ജഫ്‌തായുടെ നടപടിയെന്നാണ് റബൈനിക-യഹൂദ പാരമ്പര്യത്തിന്റെ നിലപാട്.
ദൈവനിയമത്തിന്റെ ലംഘനവും ജനാഭിലാഷത്തിന്റെ ധിക്കാരവുമായിരുന്നു ജഫ്‌തായുടെ ഹോമബലിയെന്ന് ഒന്നാം നൂറ്റാണ്ടിലെ യഹൂദചരിത്രകാരൻ ഫ്ലാവിയസ് ജോസെഫസും കരുതി.
എന്നാൽ, ജഫ്‌തായുടെ ബലി ദൈവത്തിന് സ്വീകാര്യമായിരുന്നു എന്നു ബൈബിൾ സൂചിപ്പിക്കുന്നതായി ചില പണ്ഡിതന്മാർ അഭിപ്രായപ്പെട്ടിട്ടുണ്ട്.
ബലിയുടെ പേരിൽ ജഫ്‌തായെ കുറ്റപ്പെടുത്തുന്ന ഒരു പരാമർശവും ബൈബിളിലെ ആഖ്യാനത്തിൽ ഇല്ലെന്ന് ചൂണ്ടിക്കാണിക്കപ്പെട്ടിട്ടുണ്ട്.
പുതിയ നിയമത്തിൽ എബ്രായർക്ക് എഴുതിയ ലേഖനം ദൈവത്തോടു വിശ്വസ്തതകാട്ടിയവരിൽ ഒരാളായി ജഫ്‌തായെ അനുസ്മരിക്കുന്നു.
അർമീനിയൻ അപ്പസ്തോലിക സഭയുടെ വിശുദ്ധന്മാരുടെ പഞ്ചാംഗത്തിലും വിശുദ്ധന്മാരായ പൂർവപിതാക്കളിൽ ഒരാളായി ജഫ്‌തായെ ഉൾപ്പെടുത്തിയിട്ടുണ്ട്.
അതിൽ ജൂലൈ 26-നാണ്  ജഫ്‌തായുടെ തിരുനാൾ.
നുറുങ്ങുകൾ ജഫ്‌തായുടെ നേതൃത്വത്തിലുള്ള ഗിലെയാദുകാർ താക്കോൽ വാക്കായി(Password) ഉപയോഗിച്ച "ശിബ്ബോലെത്" (shibboleth) ഇംഗ്ലീഷ് ഭാഷയുടെ പദസഞ്ചയത്തിൽ സ്ഥാനം പിടിച്ചിട്ടുണ്ട്.
ഒരു വർഗ്ഗത്തേയോ വിഭാഗത്തെയോ തിരിച്ചറിയാൻ സഹായിക്കുന്ന നിലപാടോ പെരുമാറ്റമോ "ശിബ്ബോലെത്" ആകാം.
ചിലർ കൊണ്ടുനടന്നേക്കാവുന്ന കാലഹരണപ്പെട്ട ആശയമോ നിലപാടോ എന്ന അർത്ഥവും ആ വാക്കിനുണ്ട്.
പതിനെട്ടാം നൂറ്റാണ്ടിൽ തുടങ്ങി, പല പണ്ഡിതന്മാരും ജഫ്‌തായുടെ ബലിയെക്കുറിച്ചുള്ള പരമ്പാരാഗത നിലപാടിനെ ചോദ്യം ചെയ്തിട്ടുണ്ട്.
സമാനമായ ഇതര ബൈബിൾസന്ദർഭങ്ങളുടെ സന്ദേശവും, നരബലി എന്ന ആശയം ബൈബിളിലെ ധാർമ്മികസന്ദേശവുമായി ചേർന്നുപോകാത്തതാണെന്നതും ആണ് ഈ വാദത്തിനു പിന്നിൽ .
ജഫ്‌താ മകളെ ഹോമബലിയായി അർപ്പിച്ചു എന്നത് ബൈബിൾ പാഠത്തിന്റെ തെറ്റായ വായനയാണെന്ന് വാദിക്കുന്ന ഈ പണ്ഡിതന്മാർ, ബന്ധപ്പെട്ട ബൈബിൾ പാഠത്തിന്റെ കാവ്യാത്മകമായ ഇതരസാധ്യതകൾ പരിശോധിക്കുന്നു.
ജഫ്‌താ മകളെ ബലികഴിക്കുകയല്ല, നിത്യകന്യകയായുള്ള ഏകാന്തവാസത്തിന് സമർപ്പിക്കുകയായിരിക്കാം ചെയ്തിരിക്കുക എന്ന് സോളമൻ ലാൻഡേഴ്സ് വാദിച്ചിട്ടുണ്ട്.
1751-ൽ ജർമ്മൻ-ഇംഗ്ലീഷ് സംഗീതജ്ഞനായ ഹാൻഡൽ ജെഫ്‌താ എന്ന പേരിൽ നിർമ്മിച്ച സംഗീതശില്പത്തിലും, ജഫ്‌തായുടെ മകൾ രക്ഷിക്കപ്പെടുകയാണ്.
ബൈബിളിലെ കഥയിൽ ജഫ്‌തായുടെ മകളുടെ പേരു പറയുന്നില്ല.
ഒന്നാം നൂറ്റാണ്ടിൽ പ്രശസ്ത അലക്സാണ്ഡ്രിയൻ യഹൂദചിന്തകനായ ഫിലോയുടെ പേരിൽ എഴുതപ്പെട്ട Liber antiquitatum biblicarum എന്ന കപട-രചനയിൽ ജഫ്‌തായുടെ മകൾ പരാമർശിക്കപ്പെടുന്നത് സീലാ എന്ന പേരിലാണ്.
ഹാൻഡെലിന്റെ ജ‌ഫ്‌താ എന്ന സംഗീതശില്പത്തിൽ ജഫ്‌തായുടെ മകൾക്ക് ഇപ്സിസ് എന്നാണ് പേര്.
അവലംബം ↑ ന്യായാധിപന്മാർ 12:7 ↑ Ancient Israel, A Short History from Abraham to the Roman Destruction of the Temple, Edited by Hershel Shanks(പുറം 80) ↑ ന്യായാധിപന്മാർ 11:31 ↑ ന്യായാധിപന്മാർ 11:34-40 ↑ The Literary Guide to the Bible, Edited by Robert Alter and Frank Kermode(പുറം 22 ↑ ജോസെഫസ് , യഹൂദപൗരാണികത, അഞ്ചാം വാല്യം 8:10, വില്യം വിസ്റ്റന്റെ പരിഭാഷ ↑ "ആവർത്തകൻ(Deuteronomist) ജഫ്‌തായുടെ മകളുടെ ബലിയുടെ കാര്യം പറഞ്ഞതെന്തിന്", പഴയനിയമപഠനത്തിന്റെ പത്രിക,സേജ് പ്രസാധകർ, പുറം 7, 1 2 "ജഫ്‌താ മകളെ കൊന്നോ?"
, സോളമൻ ലാൻഡേഴ്സ്, ബൈബിൾ പുരാവസ്തുവിജ്ഞാന റിവ്യൂ,  ആഗസ്റ്റ് 1991.
↑ എബ്രായർക്ക് എഴുതിയ ലേഖനം 11:32 ↑ ന്യായാധിപന്മാരുടെ പുസ്തകം, ഓക്സ്ഫോർഡ് ബൈബിൾ സഹകാരി(പുറം 398) ↑ The Concise Oxford Dictionary of Current English(പുറം 973) ↑ ↑ നിരീശ്വരതയ്ക്കു വേണ്ടിയുള്ള ഒരു ധാർമ്മികവാദം.
↑ "പേരില്ലാത്തവരുടെ പേരുകൾ"‍, ഓക്സ്ഫോർഡ് ബൈബിൾ സഹകാരി(പുറം 547)
തലശ്ശേരി ഉപരോധം ഇംഗ്ലീഷ് വിലാസം https://ml.wikipedia.org/wiki/Siege_of_Tellicherry
മൈസൂർ രാജ്യത്ത്ന്റെ അധീനതയിലായിരുന്ന കോഴിക്കോട് പ്രൊവിൻസിലെ സൈനിക തലവനായിരുന്ന സർദാർ അലി തലശ്ശേരിയിലെ ബ്രിട്ടീഷ് പട്ടാളത്താവളം1782 -ൽ 18 മാസത്തോളം ഉപരോധിക്കുകയുണ്ടായി.
ഇതാണ് തലശ്ശേരി ഉപരോധം (Siege of Tellicherry) എന്ന പേരിൽ അറിയപ്പെടുന്നത്.
ബ്രിട്ടീഷുകാരെ കരവഴിയും കടൽവഴിയും തടഞ്ഞ ഈ ഉപരോധം രണ്ടാം ആംഗ്ലോ-മൈസൂർ യുദ്ധകാലത്താണ് നടന്നത്.